b'\n_START_ARTICLE_\nNardus (trosamfund)\n_START_PARAGRAPH_\nNardus, eller Nardus-menighederne, er en samling kristne menigheder og grupper i Norge Sverige og F\xc3\xa6r\xc3\xb8erne som udg\xc3\xb8r en slags pinsebev\xc3\xa6gelse. Bev\xc3\xa6gelsen blev stiftet i begyndelsen sf 1980erne af nordmanden Torkild Terkelsen. Nardusmenighederne har omkring 300 medlemmer fordelt p\xc3\xa5 5-6 lokale forsamlinger samt et par mindre husgrupper._NEWLINE_Ordet nardus er oprindelig en gammel betegnelse for en gruppe vellugtende planter og salver som blandt andet er n\xc3\xa6vnt i H\xc3\xb8jsangen i Bibelen._NEWLINE_Nardus-menighederne driver lejren "Oggetun leirsted", 35 km nord for Kristiansand, som arrangerer st\xc3\xa6vner og m\xc3\xb8der, og udgiver Nardus- bladet som har et oplag p\xc3\xa5 350 eksemplarer._NEWLINE_Nardus-menighederne praktiserer tungetale, tydning og profeti, men tror ikke p\xc3\xa5 Treenigheden og d\xc3\xb8ber sine tilh\xc3\xa6ngere alene i Jesu navn. Menighederne forkynder at Guds navn er Jesus, og at Faderen og S\xc3\xb8nnen er 2 forskellige navne p\xc3\xa5 samme person. Hellig\xc3\xa5nden er Guds kraft. Nardus dyrker endvidere de s\xc3\xa5kaldte Pr\xc3\xa6destinationsdogmer (forudbestemmelse) og man h\xc3\xa6vder at den katolske kirke er Babylon den store sk\xc3\xb8ge i Johannes\' \xc3\x85benbaring. Videre h\xc3\xa6vder Nardus at de protestantiske kirkesamfund og organisationer er "sk\xc3\xb8gens d\xc3\xb8tre"._NEWLINE_Bev\xc3\xa6gelsen v\xc3\xa6rds\xc3\xa6tter blandt andet at kvinder/piger har langt h\xc3\xa5r og kun kl\xc3\xa6der sig i kjoler. De godtager at fraskilte kan gifte sig igen og afviser de ti bud. Sex f\xc3\xb8r \xc3\xa6gteskabet acepteres til en vis grad, da de mener at det er "\xc3\xa5nden" som afg\xc3\xb8r hvad der er rigtig eller forkert._NEWLINE_I de senere \xc3\xa5r har bev\xc3\xa6gelsen oplevet en betydelig afgang p\xc3\xa5 grund af at mange enten frivillligt har forladt bev\xc3\xa6gelsen eler er blevet udst\xc3\xb8dt.'